Rikunarita-ORG/Wikinium huggingface dataset:
# സിത്താര ദേവി

**ഇംഗ്ലീഷ് വിലാസം**

| സിത്താര ദേവി |
| --- |
| സിത്താര ദേവി2009 |
| ജനനം | (1920-11-08)നവംബർ 8, 1920 കൊൽക്കത്ത,ഇന്ത്യ |
| മരണം | (2014-11-25)നവംബർ 25, 2014 |
| തൊഴിൽ | കഥക് നർത്തകി |
| ജീവിതപങ്കാളി(s) | കെ.ആസിഫ് (പിന്നീട് വിവാഹമോചനം) പ്രതാപ് ബാറോട്ട് |
| കുട്ടികൾ | രഞ്ജിത് ബാറോട്ട് |
| Parent(s) | സുഖ്ദേവ് മഹാരാജ്, മത്സ്യ കുമാരി |
| അവാർഡുകൾ | പത്മശ്രീ കേന്ദ്ര സംഗീതനാടക അക്കാദമി പുരസ്കാരം കാളിദാസ് സമ്മാൻ |

ഭാരതീയായ കഥക് നർത്തകിയാണ് **സിത്താര ദേവി** (ജനനം : 1920 നവംബർ 08 - മരണം 2014 നവംബർ 25). 'നൃത്ത സാമ്രാജിനി' എന്ന് ടാഗോർ ഇവരെ വിശേഷിപ്പിച്ചിരുന്നു. സ്വദേശത്തും വിദേശത്തുമായി നിരവധി കഥക് അവതരണങ്ങൾ നടത്തി. കഥക് നൃത്തത്തിനു നൽകിയ സംഭാവനകൾക്ക് പത്മശ്രീ പുരസ്കാരം ലഭിച്ചു.

## ജീവിതരേഖ

1920 നവംബർ 8 ന് കൊൽക്കത്തയിൽ ആണ് സിത്താര ജനിച്ചത്. ധനലക്ഷ്മി എന്നായിരുന്നു കുട്ടിക്കാലത്തെ പേര്. നൃത്താധ്യാപകനും സംസ്കൃത പണ്ഡിതനുമായിരുന്ന സുഖ്ദേവ് മഹാരാജും മത്സ്യകുമാരിയുമായിരുന്നു മാതാ പിതാക്കൾ. വിസ്മൃതിയിലാകാറായ പാരമ്പര്യ കലാരൂപങ്ങളെ പുനരുജ്ജീവിപ്പിക്കണമെന്നുള്ള ടാഗോറിന്റെ നിർദ്ദേശത്തെത്തുടർന്ന് സുഖ്ദേവ് മഹാരാജ് കഥക് നൃത്തത്തിന്റെ പ്രചരണത്തിൽ ശ്രദ്ധിച്ചു. അക്കാലത്ത് ദേവദാസീനൃത്തമെന്ന നിലയിലായിരുന്ന കഥകിനെ സുഖ്ദേവ് അതിന്റെ ഉള്ളടക്കം പരിഷ്കരിച്ച് പ്രബലമാക്കി. തന്റെ മക്കളെയും കഥക് പഠിപ്പിച്ചു.

സിതാര നന്നേ ചെറുപ്പത്തിൽ തന്നെ ടാഗോറിന്റെ പ്രശംസയ്ക്കു പാത്രമായി. ദേവദാസീനൃത്തവുമായി ബന്ധപ്പെട്ടവരെന്ന നിലയിൽ സമുദായത്തിൽ നിന്നും കുടുംബം ഒറ്റപ്പെട്ടു. പിന്നീട് ബോംബെയിലേക്കു മാറിയ സിത്താരദേവിക്ക് ടാഗോർ, സരോജിനി നായിഡു തുടങ്ങിയ നിരവധി പ്രശസ്തർക്കു മുന്നിൽ നൃത്തം അവതരിപ്പിക്കാൻ അവസരം ലഭിച്ചു. കഥകിനെ ജനകീയമാക്കുന്നതിൽ വലുതായ പങ്കുവഹിച്ച അവർ ആദ്യമായി ഒരു ഹിന്ദി ചലച്ചിത്രത്തിൽ അത് അവതരിപ്പിയ്ക്കുകയും ചെയ്തു. മദർ ഇന്ത്യ എന്ന ചലച്ചിത്രത്തിലെ ഹോളി നൃത്തത്തോടെ സിനിമാഭിനയം അവസാനിപ്പിച്ചു.

2002 ൽ കേന്ദ്രസർക്കാർ പത്മഭൂഷൺ പുരസ്കാരത്തിനായി തിരഞ്ഞെടുത്തുവെങ്കിലും, സിത്താര ദേവി അതു നിരസിക്കുകയായിരുന്നു. 2014 നവംബർ 25 ന് സിത്താര ദേവി തന്റെ 94 ആമത്തെ വയസ്സിൽ അന്തരിച്ചു.

## പുരസ്കാരങ്ങൾ

* കേന്ദ്ര സംഗീതനാടക അക്കാദമി പുരസ്കാരം (1969)
* പത്മശ്രീ (1973)
* കാളിദാസ് സമ്മാൻ(1995)
* നൃത്ത്യ നിപുൺ

## വിവാദങ്ങൾ

2002 ൽ കേന്ദ്രസർക്കാർ സിത്താര ദേവിക്ക് പത്മഭൂഷൺ ബഹുമതി നൽകാൻ തീരുമാനിച്ചുവെങ്കിലും, അവർ അത് നിരസിക്കുകയായിരുന്നു. സർക്കാർ തന്നെ ബഹുമാനിക്കുന്നതിനു പകരം , അപമാനിക്കുകയാണെന്നും, കഥക് കലാരൂപത്തിന് താൻ നൽകിയ സംഭാവനകൾ പരിഗണിച്ച് ഭാരതരത്ന പുരസ്കാരത്തിൽ കുറഞ്ഞതൊന്നും താൻ സ്വീകരിക്കുകയില്ലെന്നും സിത്താര ദേവി പറയുകയുണ്ടായി.

പ്രശസ്ത കഥക് നർത്തകിയായിരുന്ന **സിതാരാ ദേവി** കൊൽകത്തയിലാണ് ജനിച്ചത്. (ജ:നവം 8, 1920 – നവം:25, 2014).ധനലക്ഷ്മി എന്നായിരുന്നു ആദ്യപേര്.

## അവലംബം

## പുറംകണ്ണികൾ

* ഇന്റർനെറ്റ് മൂവി ഡാറ്റാബേസിൽ നിന്ന് സിത്താര ദേവി
# എം.എസ്. ഗോപാലകൃഷ്ണൻ

**ഇംഗ്ലീഷ് വിലാസം**

| എം.എസ്. ഗോപാലകൃഷ്ണൻ |
| --- |
| എം.എസ്. ഗോപാലകൃഷ്ണൻ |
| ജനനം | മൈലാപ്പൂർ സുന്ദരയ്യർ ഗോപാലകൃഷ്ണൻ 1931 ജൂൺ 10 മൈലാപ്പൂർ, മദ്രാസ്, മദ്രാസ് പ്രവിശ്യ, ബ്രിട്ടീഷ് ഇന്ത്യ |
| മരണം | ജനുവരി 3, 2013(2013-01-03) (81 വയസ്സ്) ചെന്നൈ, തമിഴ്നാട്, ഇന്ത്യ |
| അറിയപ്പെടുന്നത് | വയലിൻ വിദ്വാൻ |

ഭാരതത്തിലെ പ്രശസ്തനായ വയലിൻ വിദ്വാനായിരുന്നു **മൈലാപ്പൂർ സുന്ദരയ്യർ ഗോപാലകൃഷ്ണൻ** എന്ന **എം.എസ് ഗോപാലകൃഷ്ണൻ**(10 ജൂൺ 1931 – 3 ജനുവരി 2013). കർണ്ണാടക - ഹിന്ദുസ്ഥാനി ശൈലികളിൽ ഒരുപോലെ വൈദഗ്ദ്ധ്യം നേടിയ ആളായിരുന്നു അദ്ദേഹം. ലാൽഗുഡി ജയരാമൻ,​ ടി.എൻ. കൃഷ്ണൻ,​ എം.എസ്. ഗോപാലകൃഷ്ണൻ എന്നിവർ 'വയലിൻ ത്രയങ്ങൾ' എന്ന് അറിയപ്പെട്ടിരുന്നു.

## ജീവിതരേഖ

1931 ജൂൺ 10-ന് ചെന്നൈക്കടുത്ത് മൈലാപ്പൂരിൽ ജനനം. തിരുവനന്തപുരം രാജകൊട്ടാരത്തിലെ വയലിൻ വാദകനായിരുന്ന പറവൂർ പി. സുന്ദരയ്യരായിരുന്നു പിതാവ്. പ്രശസ്ത വയലിനിസ്റ്റ് എം.എസ്. അനന്തരാമൻ അദ്ദേഹത്തിന്റെ ജ്യേഷ്ഠനായിരുന്നു. എട്ടാം വയസ്സിൽ അച്ഛനോടൊപ്പമായിരുന്നു അരങ്ങേറ്റം. വയലിൻവാദ്യരംഗത്ത് നിരന്തരം പരീക്ഷണങ്ങൾക്ക് തയ്യാറായ ഗോപാലകൃഷ്ണന്റെ വയലിനിലെ പറവൂർശൈലി അദ്ദേഹത്തിന് സംഗീതലോകത്ത് ഏറെ ആരാധകരെ നേടിക്കൊടുത്തു.ഡി.വി. പലുസ്കർ, ഓംകാർനാഥ് ഠാകൂർ തുടങ്ങി നിരവധി പ്രഗല്ഭരുമായി പങ്കുചേർന്ന് ഗോപാലകൃഷ്ണൻ സംഗീതപരിപാടികൾ നടത്തിയിട്ടുണ്ട്.വിദേശത്തും അനേകം പരിപാടികൾ അദ്ദേഹം അവതരിപ്പിച്ചിട്ടുണ്ട്.

മീനാക്ഷിയാണ് ഭാര്യ. വയലിൻ വാദകരായ എം. നർമദ, സുരേഷ്, ലത എന്നിവരാണ് മക്കൾ. 2012-ൽ പത്മഭൂഷൺ നേടിയ അദ്ദേഹം തൊട്ടടുത്ത വർഷം ജനുവരി 3-ന് തന്റെ 82-ആം വയസ്സിൽ വാർദ്ധക്യസഹജമായ അസുഖങ്ങളെത്തുടർന്ന് ചെന്നൈയിലെ ഒരു സ്വകാര്യ ആശുപത്രിയിൽ വച്ച് അന്തരിച്ചു.

## പുരസ്കാരങ്ങൾ

* പത്മഭൂഷൺ (2012)
* പത്മശ്രീ (1975)
* ടാഗോർ രത്‌ന അവാർഡ്
* സംഗീതനാടക അക്കാദമി പുരസ്‌കാരം (1982)
* കേരള സംഗീത നാടക അക്കാദമി പുരസ്‌കാരം (1979)
* സംഗീത കലാനിധി പുരസ്‌കാരം (1998)
* കേരള സംഗീതനാടക അക്കാദമി ഫെലോഷിപ്പ് 2007.

## അവലംബം

## വർഗ്ഗം
# രഘുനാഥ് മൊഹാപത്ര

**ഇംഗ്ലീഷ് വിലാസം**
പ്രദർശിപ്പിക്കുക

| Raghunath Mohapatra |
| --- |
|  |
|  |
| Member of Parliament Rajya Sabha |
| **പദവിയിൽ** 14 July 2018 – 9 May 2021 |
| മുൻഗാമി | Anu Aga |
| പിൻഗാമി | Mahesh Jethmalani |
| മണ്ഡലം | Nominated (Arts) |
|  |
| വ്യക്തിഗത വിവരങ്ങൾ |
| ജനനം | (1943-03-24)24 മാർച്ച് 1943 Sasan Padia, Puri, Odisha |
| മരണം | 9 മേയ് 2021(2021-05-09) (78 വയസ്സ്) Bhubaneswar AIIMS, Odisha, India |
| പങ്കാളി |
Rajani Mohapatra ​(m. 1966)​ |
| കുട്ടികൾ | 5 |
| വിദ്യാഭ്യാസം | 8th |
| ജോലി | Architect, sculptor |
|  |

പ്രമുഖനായ ഭാരതീയ ശിൽപ്പിയും ആർക്കിടെക്റ്റുമാണ് **രഘുനാഥ് മൊഹാപത്ര**. ഒറീസ്സ സ്വദേശിയാണ്.

Raghunath Mohapatra
## ജീവിതരേഖ

ഒറീസ്സയിലെ പുരിയിൽ ജനിച്ചു ശിൽപ്പികളുടെ കുടുംബത്തിൽ ജനിച്ചു. എട്ടാം ക്സാസ് വരെ പഠിച്ചു. പാർലമെന്റിലെ നടു ഹാളിൽ സ്ഥാപിച്ചിട്ടുള്ള ആറടി വലിപ്പമുള്ള ശിൽപ്പത്തിന്റെ നിർമ്മിതിയോടെ ശ്രദ്ധേയനായി.

## പ്രധാന ശിൽപ്പങ്ങൾ

ഭുവനേശ്വറിലെ ദ്വാലിഗിരിയിലെ ശാന്തി സ്തുപത്തിലെ, വെള്ളക്കല്ലിൽ തീർത്ത പതിനഞ്ച് അടി പൊക്കമുള്ള ബുദ്ധ പ്രതിമ
* ഭുവനേശ്വറിലെ ദ്വാലിഗിരിയിലെ ശാന്തി സ്തുപത്തിലെ, വെള്ളക്കല്ലിൽ തീർത്ത പതിനഞ്ച് അടി പൊക്കമുള്ള രണ്ട് ബുദ്ധ പ്രതിമകൾ
* രാജീവ് ഗാന്ധി സ്മാരകമായ വീർഭൂമിയിലെ 30 അടി x 30 അടി വലിപ്പമുള്ള, ഒറ്റ ഗ്രാനൈറ്റ് ശിലയിൽ നിർമ്മിച്ച വലിയ താമര
* ഹരിയാനയിലെ സൂരജ്കുണ്ടിലുള്ള ചുവന്ന ശിലയിൽ തീർത്ത 15 അടി വലിപ്പമുള്ള മുക്തേശ്വർ വാതിൽ
* ലഡാക്കിലെ ബുദ്ധിസ്റ്റ് സന്ന്യാസിമഠത്തിലെ 20 അടി വലിപ്പമുള്ള മൂന്ന് ബുദ്ധ പ്രതിമകൾ

## രാജ്യസഭാംഗം 2018

2018 ൽ രാജ്യസഭാംഗമായി നിർദ്ദേശം ചെയ്യപ്പെട്ടു.

## പുരസ്കാരങ്ങൾ

* പത്മവിഭൂഷൺ (2013)
* പത്മഭൂഷൺ (2001)
* പത്മശ്രീ (1975)

## അവലംബം

## പുറം കണ്ണികൾ

* Archived 2013-01-30 at the Wayback Machine വെബ്സൈറ്റ്
* award for my devotion to sculpture: Mohapatra
# അള്ളാ റഖ

**ഇംഗ്ലീഷ് വിലാസം**

| അള്ളാ റഖ |
| --- |
| 1988 ൽ രാഖ |
| പശ്ചാത്തല വിവരങ്ങൾ |
| ജന്മനാമം | അള്ളാരഖ ഖാൻ ഖുറേശി |
| ഉപകരണ(ങ്ങൾ) | തബല |

**അള്ളാ റഖ** എന്നറിയപ്പെടുന്ന **അള്ളാറഖ ഖാൻ ഖുറേഷി** (1919 ഏപ്രിൽ 29 - 2000 ഫെബ്രുവരി 3) ഒരു ഭാരതീയനായ തബല വായനക്കാരനായിരുന്നു.

## സംഗീതം ജീവിതം

ഇന്ത്യയിൽ പാഗ്വാൾ എന്ന സ്ഥലത്ത് ജനിച്ച ഇദ്ദേഹത്തിനു 12 വയസ്സിൽ തബലയോട് അമിതമായ താല്പര്യം വരുകയും, അത് പഠിക്കുവാനായി വീട് വിട്ടിറങ്ങി പോവുകയും ചെയ്തു. ആഷിക് അലി ഖാനിൽ നിന്നും വായ്‌പ്പാട്ടും രാഗങ്ങളും അഭ്യസിച്ചു. രഖ ലാഹോറിൽ വച്ച് സംഗീതത്തിന്റെ പ്രധാന ലോകത്തേക്ക് വരുകയും 1940 ൽ മുംബയിൽ ഓൾ ഇന്ത്യ റേഡിയോയിൽ ചേരുകയും ചെയ്തു. 1943 -48 കാലഘട്ടത്തിൽ ചില ഹിന്ദി സിനിമകളിൽ സംഗീത സംവിധാനം ചെയ്യുകയും ചെയ്തു. ബെടെ ഗുലാം അലി ഖാൻ, അലാവുദീൻ ഖാൻ, വസന്ത് റായി, രവി ശങ്കർ എന്നിവരോടൊപ്പം വായിച്ചിട്ടുള്ള ഇദ്ദേഹം 1967ൽ മോനിട്ടറി പോപ്‌ ഫെസ്റിവൽ ലും 1969ൽ വുഡ് സ്റോക്ക് ഫെസ്റിവൽ ലും വായിച്ചിട്ടുണ്ട്. കൃത്യമായ താളക്രമം, മനോധർമം എന്നിവയാണ് ഇദ്ദേഹത്തെ ലോകമെമ്പാടും പ്രശസ്തനാക്കിയത്. തബല എന്ന വാദ്യതിന്റെ പ്രശസ്തി ലോകമെമ്പാടും പ്രചരിക്കുവാൻ അള്ളാ രഖ കാരണക്കാരനായി. *അഭാജി* എന്ന് ശിഷ്യഗണങളുടെ ഇടയിൽ അറിയപ്പെട്ടിരുന്ന ഇദ്ദേഹത്തിനു കർണാടക സംഗീതവും ഹിന്ദുസ്ഥാനി സംഗീതവും തമ്മിലുള്ള വിടവ് വളരെ അധികം നികത്താനും സാധിച്ചു.
അമേരികൻ സംഗീതത്തിലെ പല താളവാദ്യക്കാരും ഇദ്ദേഹത്തിന്റെ ശൈലികൾ പഠിക്കുകയും പലരും ഇദ്ദേഹതോടോപ്പം 1960 കളിൽ തന്നെ വായിക്കുകയും ചെയ്തിട്ടുണ്ട്. ഇദ്ദേഹത്തെ ചിലർ വിശേഷിപ്പിച്ചിരുന്നത് ഇങ്ങനെയാണ്‌. *അള്ളാ റഖ സംഗീതത്തിലെ ഐൻസ്റ്റൈൻ ഉം പിക്കാസോ യും ആണ്. ഈ ഗ്രഹത്തിലെ താളങ്ങളുടെ ഒരു വലിയ രൂപവുമാണ് ഇദ്ദേഹം.*

## പുരസ്കാരങ്ങൾ

1977 ൽ ഇദ്ദേഹത്തിനു പത്മശ്രീ അവാർഡും 1982 ൽ സംഗീത നാടക അക്കാഡമി അവാർഡും ലഭിച്ചു.

## സ്വകാര്യജീവിതം

ബാവി ബീഗം ആയിരുന്നു ഇദ്ദേഹത്തിന്റെ സഹധർമ്മിണി . മൂന്നു പുത്രന്മാരും (സാക്കിർ ഹുസൈൻ , ഫസൽ ഖുറേഷി , ടുഫിക് ഖുറേഷി) , രണ്ടു പുത്രിമാരും ( ഖുർഷിദ് ഔലിയ നേ ഖുറേഷി, റസിയാ ) ഉണ്ട്.

### മരണം

ഇദ്ദേഹത്തിന്റെ പുത്രി റസിയയുടെ പെട്ടെന്നുള്ള മരണത്തെ തുടർന്നു മണിക്കൂറുകൾക്കുള്ളിലാണ് 2000 ത്തിൽ ഇദ്ദേഹം ഹൃദയ സ്തംഭനം മൂലം നിര്യാതനായത്.

## പുറത്തേക്കുള്ള കണ്ണികൾ

*  Archived 2006-07-12 at the Wayback Machine Tabla.com
*  BBC Music Review of Rich- Rakha
*  Archived 2009-01-31 at the Wayback Machine?
*  Archived 2009-05-19 at the Wayback Machine
# ശോഭാ സിംഗ് (ചിത്രകാരൻ)

**ഇംഗ്ലീഷ് വിലാസം**

| ശോഭാ സിംഗ് |
| --- |
| ਸੋਭਾ ਸਿੰਘ |
| Singh on a 2001 stamp of India |
| ജനനം | (1901-11-29)29 നവംബർ 1901 |
| മരണം | 22 ഓഗസ്റ്റ് 1986(1986-08-22) (84 വയസ്സ്) |
| അറിയപ്പെടുന്നത് | ചിത്രകാരൻ |

ആധുനികകാലത്തെ പ്രസിദ്ധനായ ഒരു പഞ്ചാബി ചിത്രകാരനായിരുന്നു **ശോഭാ സിംഗ് (Sobha Singh)**. (29 നവംബർ1901 – 22 ആഗസ്ത്1986)

## അവലംബം

## പുറത്തേക്കുള്ള കണ്ണികൾ

* Sobha Singh page on 123himachal.com
* Page at allaboutsikhs.com Archived 2006-05-06 at the Wayback Machine
* Sobha Singh Page on Sikh-History.com Archived 2016-01-24 at the Wayback Machine
* Stamp on Sobha Singh വേ ബാക്ക് യന്ത്രത്തിൽ നിന്നും (archived 27 ഒക്ടോബർ 2009)
* Documentary Artist Sobha Singh യൂട്യൂബിൽ
# മാവേലിക്കര കൃഷ്ണൻകുട്ടി നായർ

**ഇംഗ്ലീഷ് വിലാസം**
പ്രദർശിപ്പിക്കുക

| മാവേലിക്കര കൃഷ്ണൻകുട്ടി നായർ |
| --- |
| ജനനം | മാവേലിക്കര, കേരള, ഇന്ത്യ |
| തൊഴിൽ | മൃദംഗ വാദകൻ |

കർണാടക സംഗീതജ്ഞനും മൃദംഗ വാദകനുമായിരുന്നു **മാവേലിക്കര കൃഷ്ണൻകുട്ടി നായർ** (11 ഒക്ടോബർ 1920 – 13 ജനുവരി 1988). പളനി സുബ്രമണ്യം പിള്ളയായിരുന്നു ഗുരു. കേരള സംഗീത നാടക അക്കാദമി പുരസ്കാരം ലഭിച്ചിട്ടുണ്ട്.പത്മശ്രീ പുരസ്കാരംനൽകി രാജ്യം ആദരിച്ചു.തിരുവനന്തപുരം ആകാശവാണി നിലയത്തിൽ ആർട്ടിസ്റ്റായിരുന്നു.
മാവേലിക്കര എസ്.ആർ. രാജു, ടി.വി. വാസൻ എന്നിവർ ഉൾപ്പെടെ അനേകം ശിഷ്യരുണ്ട്.

## അവലംബം

## പുറം കണ്ണികൾ

* ‘I believe in healthy competition’ Archived 2009-07-06 at the Wayback Machine
# ലീല സാംസൺ

**ഇംഗ്ലീഷ് വിലാസം**

| ലീല സാംസൺ |
| --- |
| ലീല സാംസൺ |
| ജനനം | 1951 (വയസ്സ് 74–75) കൂണൂർ, തമിഴ്നാട് |
| തൊഴിൽ(s) | അദ്ധ്യക്ഷ: സെൻട്രൽ ബോർഡ് ഓഫ് ഫിലിം സർട്ടിഫിക്കേഷൻ (2011–2015) ഡയറക്ടർ: കലാക്ഷേത്ര (2005–2013) അദ്ധ്യക്ഷ: കേന്ദ്ര സംഗീത നാടക അക്കാദമി (2010-2014) |
|  |
| Current group | *സ്പന്ദ* (1995–present) |
| നൃത്തം | ഭരതനാട്യം |
|  |

കേന്ദ്ര സംഗീതനാടക അക്കാദമിയുടെ അധ്യക്ഷയും കേന്ദ്ര സെൻസർ ബോർഡ് അധ്യക്ഷയുമായിരുന്നു **ലീല സാംസൺ**. 2014 സപ്തംബർ 30-ന് കേന്ദ്ര സംഗീതനാടക അക്കാദമിയുടെ അദ്ധ്യക്ഷ സ്ഥാനം രാജിവെച്ചു. 2011 ഏപ്രിൽ മാസത്തിലാണ് സെൻസർ ബോർഡ് അധ്യക്ഷയായി നിയമിതയായത്. 2010 ഓഗസ്റ്റിൽ ലീല സംഗീതനാടക അക്കാദമിയുടെ അധ്യക്ഷയായും നിയമിക്കപ്പെട്ടു. ഗുർമീത് റാം റഹിം സിങ് അഭിനയിച്ച സിനിമ *മെസഞ്ചർ ഒാഫ് ഗോഡ്* സെൻസർ ബോർഡ് വിലക്കിയിരുന്നു. തുടർന്ന് സംഭവത്തിൽ കേന്ദ്രസർക്കാർ ഇടപെടുകയും അപ്പലേറ്റ് ട്രിബ്യൂണൽ സിനിമയ്ക്ക് പ്രദർശനാനുമതി നൽകുകയും ചെയ്തു. ഇതിൽ പ്രതിഷേധിച്ച് സെൻസർ ബോർഡിൽ നിന്നും രാജി വെച്ചു.നിരവധി സിനിമകളിലും അഭിനയിച്ചിട്ടുണ്ട്.

## പുരസ്കാരങ്ങൾ

1990-ൽ ലീലയ്ക്ക് പത്മശ്രീ പുരസ്കാരം ലഭിച്ചു. തമിഴ്‌നാട്‌ സർക്കാരിന്റെ കലയ്‌മാമണി, കൃഷ്ണഗാനസഭയുടെ നൃത്ത ചൂഡാമണി, സംസ്കൃതി തുടങ്ങിയ പുരസ്കാരങ്ങൾ ലഭിച്ചിട്ടുണ്ട്. ഭരതനാട്യത്തിനു നൽകിയ സംഭാവനകളെ മാനിച്ച് (1999-2000) കേന്ദ്രസംഗീത നാടക അക്കാദമി അവാർഡും ലഭിച്ചു.

## അവലംബം
# ശിവകുമാർ ശർമ

**ഇംഗ്ലീഷ് വിലാസം**
പ്രദർശിപ്പിക്കുക

| പണ്ഡിറ്റ് ശിവകുമാർ ശർമ |
| --- |
| 2016 ജനുവരി 19 -ന് ഭുവനേശ്വറിലെ കച്ചേരിക്കിടെ |
| പശ്ചാത്തല വിവരങ്ങൾ |
| ജനനം |  (1938-01-13) ജനുവരി 13, 1938 വയസ്സ്) ജമ്മു കാശ്മീർ |
| ഉത്ഭവം | ജമ്മു |
| മരണം | 10 മേയ് 2022(2022-05-10) (84 വയസ്സ്) Mumbai, Maharashtra, India |
| വിഭാഗങ്ങൾ | ഹിന്ദുസ്ഥാനി ശാസ്ത്രീയ സംഗീതം |
| ഉപകരണ(ങ്ങൾ) | സന്തൂർ |
| വർഷങ്ങളായി സജീവം | 1955–മുതൽ |
|  |
| വെബ്സൈറ്റ് | www.santoor.com |

ഇന്ത്യക്കാരനായ ഒരു സന്തൂർ വാദകനായിരുന്നു **ശിവകുമാർ ശർമ** എന്ന **പണ്ഡിറ്റ് ശിവകുമാർ ശർമ (Pandit Shivkumar Sharma)**. (13 ജനുവരി 1938 – 10 മെയ് 2022).ജമ്മു കാശ്മീരിൽ നിന്നുമുള്ള ഒരു നാടോടി സംഗീതോപകരണമാണ് സന്തൂർ.

## ആദ്യകാലജീവിതം

പാട്ടുകാരനായ ഉമാദത്ത് ശർമ്മയുടെ മകനായി ജമ്മുവിലാണ് ശിവകുമാർ ശർമ ജനിച്ചത്. അദ്ദേഹത്തിന്റെ മാതൃഭാഷ ദോഗ്രിയാണ്.
അഞ്ചുവയസ്സുമാത്രമുള്ളപ്പോൾത്തന്നെ പിതാവ് അദ്ദേഹത്തെ വായ്പ്പാട്ടും തബലയും അഭ്യസിപ്പിച്ചുതുടങ്ങി. സന്തൂർ എന്ന ഉപകരണത്തിൽ വളരെ ഗാഢമായി ഗവേഷണം നടത്തിയ ഉമാദത്ത് തന്റെ മകനാവണം ആ ഉപകരണത്തിൽ ഇന്ത്യൻ ശാസ്ത്രീയസംഗീതം ആദ്യമായി വായിക്കുന്നതെന്ന് തീരുമാനിച്ചു. അങ്ങനെ ശിവകുമാർ പതിമൂന്നാം വയസ്സിൽ സന്തൂർ അഭ്യസിച്ചുതുടങ്ങുകയും. തന്റെ പിതാവിന്റെ സ്വപ്നം സഫലമാക്കുകയും ചെയ്റ്റു.മുംബൈയിൽ 1965 -ൽ അദ്ദേഹം ആദ്യമായി കച്ചേരി നടത്തി.

## സംഗീതജീവിതം

ശിവകുമാർ ശർമ 1988 -ൽ
സന്തൂറിലെ ഏറ്റവും പ്രമുഖനായ കലാകാരനാണ് ശിവകുമാർ ശർമ. സന്തൂറിനെ ജനകീയമാക്കുനതിൽ അദ്ദേഹം വഹിച്ച പങ്ക് നിസ്തുലമാണ്. പാട്ടുപഠിക്കുന്ന കാലത്ത് താൻ ഒരിക്കലും ഈ ഉപകരണം പഠിക്കുമെന്ന് ഓർത്തില്ലെന്നും തന്റെ പിതാവാണ് താൻ ഇതു പഠിക്കണമെന്ന് തീരുമാനിച്ചതെന്നും 1999 -ൽ ഒരു അഭിമുഖത്തിൽ ശിവകുമാർ ശർമ പറയുകയുണ്ടായി. 1967 -ൽ ഹരിപ്രസാദ് ചൗരസ്യയും ബ്രിജ് ഭൂഷൻ കാബ്രയുമായിച്ചേർന്ന് ശിവകുമാർ ശർമ പുറത്തിറക്കിയ താഴ്‌വരയുടെ വിളി എന്ന സംഗീത ആൽബം ഇന്ത്യൻ ശാസ്ത്രീയസംഗീത രംഗത്തെ ഏറ്റവും മികച്ച വിജയങ്ങളിൽ ഒന്നായിത്തീർന്നു. ചൗരസ്യയുമായിച്ചേർന്ന് അദ്ദേഹം പല ഹിന്ദി ചലച്ചിത്രങ്ങൾക്കും സംഗീതം നൽകിയിട്ടുണ്ട്. ഇവർ രണ്ടുപേരും ചേർന്നുള്ള കൂട്ടായ്മ 'ശിവ-ഹരി' എന്ന പേരിൽ അറിയപ്പെടുന്നു. ഇവർ സംഗീതം നൽകിയ ചില സിനിമകളായ *ഫാസ്‌ലെ*, *ചാന്ദ്‌നി*, *ലാംഹേ*, *ദാർ* എന്നിവ സംഗീത ഹിറ്റുകളായിരുന്നു.

## കുടുംബം

മനോരമയാണ് ശിവകുമാർ ശർമ്മയുടെ ഭാര്യ,.രൺറ്റ് ആണ്മകളാണ് അദ്ദേഹത്തിന് ഉള്ളത്. അദ്ദേഹത്തിന്റെ മകനായ രാഹുലുംഒരു സന്തൂർ വാദകനാണ്.1996 മുതൽ അച്ഛനും മകനും ഒരുമിച്ചു കച്ചേരി നടത്തിവരുന്നു.

## അവാർഡുകൾ

ശിവകുമാർ ശർമയ്ക്ക് ധാരാളം അംഗീകാരങ്ങൾ ലഭിച്ചിട്ടുണ്ട്. 1986 -ൽ സംഗീതനാടക അക്കാദമി അവാർഡ്, 1991 -ൽ പദ്മശ്രീ, 2001 -ൽ പദ്മ വിഭൂഷൻ എന്നിവ ഇവയിൽ പ്രമുഖമായ ചിലതാണ്.

## അവലംബം

## പുറത്തേക്കുള്ള കണ്ണികൾ

* www.santoor.com - Official Site
* Shivkumar Sharma at AllMusic
# സരോജ വൈദ്യനാഥൻ

**ഇംഗ്ലീഷ് വിലാസം**

Pratibha Devisingh Patil presenting the Sangeet Natak Akademi Award-08 to Saroja Vaidyanathan for her contribution to Bharatanatyam
**സരോജ വൈദ്യനാഥൻ** കോറിയോഗ്രാഫറും, ഭരതനാട്യത്തിന്റെ ഗുരുവും ഉപജ്ഞാതാക്കളിലൊരാളുമാണ്. ഇന്ത്യാഗവൺമെന്റ് ഇവർക്ക് 2002 -ൽ പത്മശ്രീയും, 2013 -ൽ പത്മഭൂഷണും നൽകി ആദരിക്കുകയുണ്ടായി.

## മുൻകാല ജീവിതവും വിദ്യാഭ്യാസവും

1937-ൽ കർണ്ണാടകയിലെ ബെല്ലറിയിലാണ് ജനിച്ചത്. ചെന്നൈയിലെ സരസ്വതി ഗാന നിലയത്തിൽ നിന്നാണ് ഭരതനാട്യം അഭ്യസിച്ചത്. പിന്നീട് തഞ്ചാവൂരിലെ കാട്ടുമാന്നാർ മുതുകുമാരൻപിള്ളൈ ഗുരുവിൽ നിന്ന് ഭരതനാട്യം അഭ്യസിക്കുകയും ചെയ്തു. മദ്രാസ് സർവ്വകലാശാലയിൽ നിന്ന് പ്രൊഫസർ പി.സാമ്പമൂർത്തിയുടെ കീഴിൽ കർണ്ണാടക മ്യൂസിക്കിൽ പ്രാവീണ്യം നേടി. ഛത്തീസ്‌ഗഢിലെ ഖെയിരഗർ സ്ഥലത്ത് സ്ഥിതിചെയ്യുന്ന ഇന്ദിര കലാവിശ്വവിദ്യാലയത്തിൽ നിന്ന് നൃത്തത്തിൽ ഡോക്ടറേറ്റ് നേടുകയും ചെയ്തു.

## അവലംബം
# കവിത കൃഷ്ണമൂർത്തി

| കവിത കൃഷ്ണമൂർത്തി |
| --- |
| Kavita Subramaniam, 2008 |
| പശ്ചാത്തല വിവരങ്ങൾ |
| ജന്മനാമം | Sharada Krishnamurthy |
| പുറമേ അറിയപ്പെടുന്ന | Kavita Subramaniam Kavita Krishnamurthy |
| ജനനം |  (1958-01-25) 25 ജനുവരി 1958 വയസ്സ്) |
| ഉത്ഭവം | New Delhi, India |
| വിഭാഗങ്ങൾ | Playback singing, fusion, pop |
| തൊഴിൽ(കൾ) | Playback singer, fusion, classical, Simi classical, Rab, Indi pop, Ghazal, Filmi Qawwali,Arabic song in Islamic movie artiste |
| വർഷങ്ങളായി സജീവം | 1971–present |

ഒരു ഇന്ത്യൻ പിന്നണിഗായികയാണ് **കവിത കൃഷ്ണമൂർത്തി (Kavita Krishnamurthy).** തന്റെ 30 വർഷം നീണ്ടുനിന്ന സംഗീതജീവിതകാലത്ത് 16 ഭാഷകളിലായി 15000 -ത്തിലേറെ ഗാനങ്ങൾ ഇവർ പാടിയിട്ടുണ്ട്. പല സംഗീതജ്ഞരോടൊപ്പവും പ്രവർത്തിച്ചിട്ടുള്ള കവിത നാലുതവണ മികച്ചഗായികയ്ക്കുള്ള ഫിലിംഫെയർ അവാർഡ് നേടിയിട്ടുണ്ട്. 2005 -ൽ പദ്മശ്രീ പുരസ്കാരം ലഭിച്ച ഇവർ ഭർത്താവ് പ്രശസ്ത വയലിൻ വാദകനായ എൽ. സുബ്രഹ്മണ്യത്തോടൊപ്പം ബെംഗളൂരുവിൽ താമസിക്കുന്നു.

## അവലംബം

## പുറത്തേക്കുള്ള കണ്ണികൾ

* ഇന്റർനെറ്റ് മൂവി ഡാറ്റാബേസിൽ നിന്ന് കവിത കൃഷ്ണമൂർത്തി
* L. Subramaniam and Kavita S.
* Artist: Kavita Krishnamurthy on Google Music
* Kavita Krishnamurthy's Tribute To Jagjit Singh Archived 2012-02-11 at the Wayback Machine
# ശശികല

**ഇംഗ്ലീഷ് വിലാസം**

| ശശികല |
| --- |
| Shashikala in 2012 |
| ജനനം | ശശികല ജവാൽക്കകർ  (1932-08-04) 4 ഓഗസ്റ്റ് 1932 വയസ്സ്) സോളാപ്പൂർ, മഹാരാഷ്ട്ര, ഇന്ത്യ |
| മരണം | 4 ഏപ്രിൽ 2021(2021-04-04) (88 വയസ്സ്) Mumbai, Maharashtra, India |
| മറ്റ് പേരുകൾ | ശശികല ഓം പ്രകാശ് സൈഗാൾ |
| സജീവ കാലം | 1944–present |
| ജീവിതപങ്കാളി | ഓം പ്രകാശ് സൈഗാൾ |

2007ൽ ഭാരത സർക്കാരിന്റെ പത്മശ്രീ പുരസ്കാരം ലഭിച്ച ചലച്ചിത്ര - ടെലിവിഷൻ അഭിനേത്രിയാണ് **ശശികല ഓം പ്രകാശ് സൈഗാൾ**(ജനനം :4 ആഗസ്റ്റ് 1932 – 4 ഏപ്രിൽ 2021). കുന്ദൻലാൽ സൈഗാൾ കുടുംബാംഗമായ ഓം പ്രകാശ് സൈഗാളാണ് ഭർത്താവ്.

## പുരസ്കാരങ്ങൾ

* പത്മശ്രീ

## അവലംബം

## പുറം കണ്ണികൾ

* ഇന്റർനെറ്റ് മൂവി ഡാറ്റാബേസിൽ നിന്ന് ശശികല
# ഹെമി ബാവ

| ഹെമി ബാവ |
| --- |
| ജനനം | Delhi, India |
| തൊഴിൽ(s) | Painter Sculptor |
| അറിയപ്പെടുന്നത് | Modern art |
| അവാർഡുകൾ | Padma Shri |
| വെബ്സൈറ്റ് | Website |

**ഭാരതീയയായ ചിത്രകാരിയും ശിൽപ്പിയുമാണ് ഹെമി ബാവ. 1996 അറ്റ്ലാന്റ ഒളിമ്പിക്സിലെ കൊക്കോ കോള കമ്പനി കമ്പനി കമ്മീഷൻ ചെയ്ത് അവർ നിർമ്മിച്ച ശിൽപ്പം പ്രശസ്തമാണ്.**  അക്രിലിക്കിലും ഗ്ലാസിലും തീർത്ത രചനകളാണിവരുടേത്.. കാസ്റ്റ് ചെയ്ത ഗ്ലാസിലും ഫൈബർ ഗ്ലാസിലും കോപ്പർ ഫയർഡ് ഗാസുപയോഗിച്ചും ശിൽപ്പങ്ങൾ ചെയ്യാറുണ്ട്.

ഡൽഹിയിൽ ജനിച്ചു. പ്രത്യേകമായ പരിശീലനങ്ങളില്ലാതെ ചിത്രകലയുടെ ലോകത്തേക്കു വന്നു. പിന്നീട് സ്കാൻഡിനേവിയൻ ഗ്ലാസ് നിർമ്മാണ രീതി പരിചയപ്പെട്ട അവർ ലോഹം, തടി, അക്രിലിക് എന്നീ മാധ്യമങ്ങളുപയോഗിക്കാൻ തുടങ്ങി. 1996, അറ്റ്‌ലാന്റ ഒള്മ്പിക്സിനോടനുബന്ധിച്ച് തീർത്ത എട്ടടി ശിൽപ്പം അവിടുത്തെ കൊക്കോ കോള മ്യൂസിയത്തിൽ പ്രദർശിപ്പിച്ചിട്ടുണ്ട്. ഇന്ത്യയിലും വിദേശത്തും നിരവധി പ്രദർശനങ്ങൾ നടത്തിയിട്ടുണ്ട്.

2009 ൽ പത്മശ്രീ ലഭിച്ചു.

## അവലംബം
# ഷവോലി മിത്ര

**ഇംഗ്ലീഷ് വിലാസം**

| ഷവോലി മിത്ര |
| --- |
|  |
| തൊഴിൽ | അഭിനേത്രി |
| അറിയപ്പെടുന്നത് | *ജുക്തി ടാക്കോ ഗപ്പോ* |
| Parent(s) | ശംഭു മിത്ര, തൃപ്തി മിത്ര |
| അവാർഡുകൾ | പത്മശ്രീ 2009, കേന്ദ്ര സംഗീത നാടക അക്കാദമി പുരസ്കാരം |

2009ൽ ഭാരത സർക്കാരിന്റെ പത്മശ്രീ പുരസ്കാരം ലഭിച്ച 'ചലച്ചിത്ര - നാടക അഭിനേത്രിയാണ് *ഷവോലി മിത്ര'*. ഋത്വിക്ഘട്ടക്കിന്റെ ജുക്തി ടാക്കോ ഗപ്പോ എന്ന ചിത്രത്തിലഭിനയിച്ചു. ബംഗാളി നാടക രംഗത്തെ പ്രശസ്തരായ ശംഭു മിത്രയുടെയും തൃപ്തി മിത്രയുടെയും മകളാണ്.

## പുരസ്കാരങ്ങൾ

* പത്മശ്രീ

## അവലംബം

## പുറം കണ്ണികൾ
# അരുന്ധതി നാഗ്

**ഇംഗ്ലീഷ് വിലാസം**
പ്രദർശിപ്പിക്കുക

| അരുന്ധതി നാഗ് |
| --- |
| അരുന്ധതി നാഗ് 2010 |
| ജനനം | അരുന്ധതി റാവു  (1956-07-06) 6 ജൂലൈ 1956 വയസ്സ്) ഡൽഹി, ഇന്ത്യ |
| തൊഴിൽ | അഭിനേത്രി |
| സജീവ കാലം | 1973–present |
| ജീവിതപങ്കാളി | ശങ്കർ നാഗ് (1980–1990) |
| കുട്ടികൾ | 1 |

2010ൽ ഭാരത സർക്കാരിന്റെ പത്മശ്രീ പുരസ്കാരം ലഭിച്ച ചലച്ചിത്ര നാടക അഭിനേത്രിയാണ് **അരുന്ധതി നാഗ്**. 'പാ' എന്ന ഹിന്ദി ചിത്രത്തിൽ അഭിനയത്തിന് ദേശീയപുരസ്‌കാരം നേടി. ഗിരീഷ് കർണാടിന്റെ 'ബിഖ്‌രെ ബിംബ്' തുടങ്ങി നിരവധി നാടകങ്ങളിൽ അഭിനയിച്ചു. 2004-ൽ നാടകത്തിനായി ബാംഗ്ലൂരിൽ രംഗശങ്കര തിയേറ്റർ സ്ഥാപിച്ചു. സെൻസർ ബോർഡംഗമായി പ്രവർത്തിച്ചിരുന്നെങ്കിലും പിന്നീട് രാജി വെച്ചു.

## പുരസ്കാരങ്ങൾ

* പത്മശ്രീ

## അവലംബം

## പുറം കണ്ണികൾ
# ഗിരീഷ് കാസറവള്ളി

**ഇംഗ്ലീഷ് വിലാസം**

| ഗിരീഷ് കാസറവള്ളി |
| --- |
|  |
| ജനനം |  (1950-12-03) 3 ഡിസംബർ 1950 വയസ്സ്) കെസലൂരു, തീർഥഹള്ളി, ശിമോഗ ജില്ല, കർണാടകം |
| തൊഴിൽ(s) | ചലച്ചിത്രസം‌വിധായകൻ, നിർമ്മാതാവ്, തിരക്കഥാകൃത്ത് |
| അറിയപ്പെടുന്നത് | തബരനകഥെയുടെ സംവിധാനത്തിന് **ഏറ്റവും മികച്ച സംവിധായകനുള്ള ദേശീയപുരസ്കാരം** |
| ജീവിതപങ്കാളി | വൈശാലി കാസറവള്ളി (അന്തരിച്ചു) |
| കുട്ടികൾ | അപൂർവ കാസറവള്ളി (മകൻ) , അനന്യ കാസറവള്ളി (മകൾ) |
| അവാർഡുകൾ | സംവിധാനത്തിനു വേണ്ടി പല തവണ ദേശീയപുരസ്കാരങ്ങൾ  |

ഇന്ത്യയിലെ കർണാടകത്തിൽനിന്നുള്ള ശ്രദ്ധേയനായ ഒരു ചലചിത്രസംവിധായകനാണ്‌ **ഗിരീഷ് കാസറവള്ളി** (Girish Kasaravalli) (ജനനം:1949). കന്നഡയിൽ സമാന്തര ചലച്ചിത്രത്തിന്റെ പാത വെട്ടിത്തെളിച്ചവരിൽ പ്രമുഖനായ ഗിരീഷിന്റെ ചലച്ചിത്രങ്ങൾക്ക് നാലു പ്രാവശ്യം ഏറ്റവും നല്ല ചിത്രത്തിനുള്ള ദേശീയ ചലച്ചിത്രപുരസ്കാരം ലഭിച്ചിട്ടുണ്ട്. പൂനെ ഫിലിം ഇൻസ്റ്റിറ്റ്യൂട്ടിൽനിന്ന് സ്വർണ്ണ മെഡലോടെ ജയിച്ചുവന്ന അദ്ദേഹം 1977 ലെ 'ഗദശ്രാദ്ധ ' എന്ന കന്നട ചലച്ചിത്രം സം‌വിധാനം ചെയ്ത് ഈ രംഗത്തേക്ക് ചുവടുവെച്ചു. ഇതുവരെ പതിനൊന്നോളം ചലച്ചിത്രങ്ങളും ഒരു ടെലി സീരിയലും സം‌വിധാനം ചെയ്തു. 2010 ലെ പത്മശ്രീ അവാർഡ് ഗീരിഷിനെ തേടിയെത്തി.

## ജീവിത രേഖ

കർണാടകത്തിലെ ശിവമൊഗ്ഗ ജില്ലയിൽ പെട്ട തീർത്ഥഹള്ളി താലൂക്കിലെ കെസലൂരു എന്ന ഗ്രാമത്തിൽ ഗണേഷ റാവുവിന്റെയും ലക്ഷ്മിദേവിയുടെയും മകനായി 1949 ലാണ്‌ ഗിരീഷ കാസറവള്ളിയുടെ ജനനം. പുസ്തകസ്‌നേഹികളായ ഒരു കുടുംബമായിരുന്നു കാസറവള്ളിയുടേത്. ചെറുപ്പത്തിലേ നല്ല പുസ്തകങ്ങൾ വായിച്ചു വളരാൻ ഇത് അദ്ദേഹത്തെ സഹായിച്ചു. കന്നഡയിലെ നാടോടി നൃത്ത രൂപമായ യക്ഷഗാനത്തിന്റെ ആചാര്യനായിരുന്നു ഗിരീഷ് കാസറവള്ളിയുടെ അച്ഛൻ. ഈ അനുകൂലഘടകങ്ങളെല്ലാം തന്റെ സൃഷ്ഠിപരമായ കഴിവിനെ പുഷ്കലമാക്കി. മഗ്‌സസെ പുര‍സ്കാരം നേടിയിട്ടുള്ള നാടകപ്രവർത്തകനായ അമ്മാവൻ കെ.വി.സുബ്ബണ്ണയും ഗിരീഷിന്‌ പ്രചോദനമായി എപ്പോഴുമുണ്ടായിരുന്നു.

## ചലച്ചിത്ര ജീവിതം

1975 ൽ പൂനെ ഫിലിം ഇൻസ്റ്റിറ്റ്യൂട്ടിൽ നിന്നും ചലച്ചിത്രസം‌വിധാനത്തിൽ സ്വർണ്ണമെഡലോടെയാണ് ഗിരീഷ ബിരുദം നേടിയത്. അക്കിര കുറുസോവ, ഒസു, സത്യജിത് റായ്,ഫെല്ലിനി തുടങ്ങിയ ലോകപ്രശസ്ത ചലച്ചിത്രസം‌വിധയകർ തന്നെ വളരെയധികം സ്വാധീനിച്ചിട്ടുണ്ടെന്ന് ഗിരീഷ് പറയുന്നു. ഫിലിം ഇൻസ്റ്റിറ്റ്യൂട്ടിൽ അവസാനവർഷ വിദ്യാർത്ഥിയായിരിക്കുമ്പോഴാണ്‌ ബി.വി. കാരന്തിന്റെ 'ചൊമനദുഡി' എന്ന ചിത്രത്തിന്റെ സഹസം‌വിധായകനായി ഗിരീഷ് തിരഞെടുക്കപ്പെടുന്നത്. പഠനകാലത്തെ വിദ്യാർത്ഥി ചിത്രമായ 'അവശേഷ' പ്രസിഡന്റിന്റെ രജത കമലം പുര‍സ്കാരം നേടി.

സ്വതന്ത്ര സം‌വിധായകനെന്ന നിലയിലുള്ള അദ്ദേഹത്തിന്റെ ആദ്യ ചിത്രമായ *ഘടശ്രാദ്ധ* സുവർണ്ണ കമലം പുരസ്കാരം നേടിയിട്ടുണ്ട്. പാരീസ് നാഷണൽ ആർകൈവ്സിലേക്ക് ഈ ചിത്രം തിരഞ്ഞെടുക്കപ്പെടുകയുണ്ടായി. 1987 ൽ 'തബരണ കഥെ' എന്ന ചിത്രത്തിന്‌ രണ്ടാം തവണയും 1997 ലെ 'തായി സാഹിബ' എന്ന ചിത്രത്തിന്‌ തവണയും, അന്തരിച്ച നടി സൗന്ദര്യയെ വച്ച് 2002 ൽ എടുത്ത 'ദ്വീപ' എന്ന ചിത്രത്തിന്‌ നാലാം തവണയും അദ്ദേഹം സമ്മാനം നേടി.

## പ്രധാന ചിത്രങ്ങൾ

* ഘടശ്രാദ്ധ (1977)
* മൂറു ദാരികളു (1979)
* തബരനകഥെ (1987)
* ക്രൗര്യ (1996)
* തായി സഹിബ (1997)
* ദ്വീപ (2002)
* ഹസീന (2004)
* ഗുലാബി ടാക്കീസ് (2008)

## ദേശീയ ചലച്ചിത്രപുരസ്കാരങ്ങൾ

* ഏറ്റവും നല്ല ചിത്രം:'ഘടശ്രാദ്ധ' (1977), 'തബരന കഥെ' (1986), 'തായി സാഹേബ' (1997), 'ദ്വീപ' (2002).
* ഏറ്റവും നല്ല കുടുംബക്ഷേമ ചിത്രം:'ഹസീന' (2005)
* കന്നടയിലെ ഏറ്റവും നല്ല ഫിച്ചർ ചലച്ചിത്രം:'ബണ്ണദ വേഷ' (1989)

## അന്യ പുരസ്കാരങ്ങൾ

* കുവെംപു സർവ്വകലാശാല നൽകുന്ന ഹോണററി ഡോക്ടറേറ്റ്

## അവലംബം
# പണ്ഡിറ്റ് ഗോപാൽ പ്രസാദ് ദുബെ

**ഇംഗ്ലീഷ് വിലാസം**

| പണ്ഡിറ്റ് ഗോപാൽ പ്രസാദ് ദുബെ |
| --- |
| ജനനം | 25 June 1957 (1957-06-25) (68 വയസ്സ്) സരൈകേല, ജാർഖണ്ഡ്,ഭാരതം |
| തൊഴിൽ | ഛൗ നർത്തകൻ |
| സജീവ കാലം | since 1971 |
| അവാർഡുകൾ | പത്മശ്രീ |
| വെബ്സൈറ്റ് | Official web site |

ഛൗ നൃത്ത അവതാരകനും ഗവേഷകനുമാണ് **പണ്ഡിറ്റ് ഗോപാൽ പ്രസാദ് ദുബെ**. ഛൗ നൃത്തത്തിലെ സരൈകേല ഭേദമാണ് ദുബെ അവതരിപ്പിക്കുന്നത്. 2012 ൽ പത്മശ്രീ ലഭിച്ചു.

## ജീവിതരേഖ

ദുബേ ആറുവർഷം പഞ്ചാബ് സർവകലാശാലയിലെ നാടകപഠനവിഭാഗത്തിൽ സന്ദർശകപ്രൊഫസറായിരുന്നു. മുത്തച്ഛനിൽ നിന്നാണ് ദുബെ ഛൗ നൃത്തത്തിന്റെ ആദ്യ ചുവടുകൾ പഠിച്ചത്. പിന്നീട് പത്മശ്രീ രാജ്കുമാറിന്റെ കീഴിൽ പരിശീലനം തുടങ്ങി. 1984ൽ മുംബൈയിൽ ത്രിനേത്ര ഛൗ നൃത്തപഠന സ്കൂൾ തുടങ്ങി.

## പുരസ്കാരങ്ങൾ

* പത്മശ്രീ (2012)

## അവലംബം
# ഗുന്ദേച്ച സഹോദരങ്ങൾ

**ഇംഗ്ലീഷ് വിലാസം**

| ഗുന്ദേച്ച സഹോദരങ്ങൾ |
| --- |
| ഗുന്ദേച്ച സഹോദരങ്ങൾ (2012). ഇടത്തു നിന്ന്: അഖിലേഷ് ഗുന്ദേച്ച(പഖാവാജ്), ഇളയ സഹോദരൻ രമാകാന്ത് ഗുന്ദേച്ച (വോക്കൽ), മൂത്ത സഹോദരൻ ഉമാകാന്ത് ഗുന്ദേച്ച (വോക്കൽ) |
| പശ്ചാത്തല വിവരങ്ങൾ |
| ഉത്ഭവം | Ujjain, India |
| വിഭാഗങ്ങൾ | Hindustani classical music, Dagar vani |
| തൊഴിൽ(കൾ) | Classical Vocalist |
| വർഷങ്ങളായി സജീവം | 1985 – present |
| ലേബലുകൾ | HMV, Music Today |
|  |
| വെബ്സൈറ്റ് | Official site |

ഉമാകാന്ത് ഗുന്ദേച്ച, രമാകാന്ത് ഗുന്ദേച്ച എന്നീ സഹോദരരാണ് ഗുന്ദേച്ച സഹോദരങ്ങൾ എന്ന പേരിലറിയപ്പെടുന്ന പ്രശസ്ത ഹിന്ദുസ്ഥാനി സംഗീതഞ്ജർ. മുൻനിര ദ്രുപദ് ഗായകരായ ഇവർ ഒരുമിച്ച് മാത്രം കച്ചേരി നടത്തുന്നവരാണ്. 2012 ലെ പത്മശ്രീ പുരസ്കാരം ഇരുവർക്കുമായി നൽകുകയുണ്ടായി.

## ജീവിതരേഖ

മദ്ധ്യപ്രദേശിലെ ഉജ്ജയിനിൽ ജനിച്ചു. 1981 ൽ ദ്രുപദ് സംഗീതഞ്ജരായ സിയാ ഫരിദുദ്ദീൻ ദാഗറുടെയും സിയാ മൊഹിയുദ്ദീൻ ദാഗറിന്റെയും ശിഷ്യത്ത്വം സ്വീകരിച്ച് ഭോപ്പാലിലേക്ക് വന്നു.
ഭോപ്പാലിൽ ദ്രുപദ് ഇൻസ്റ്റിറ്റ്യൂട്ട് നടത്തുന്നു.

രമാകാന്ത് ഗുന്ദേച്ച 2019 നവംബർ 8 ന് അമ്പത്തേഴാം വയസിൽ അന്തരിച്ചു.

രമാകാന്ത് ഗുന്ദേച്ച (2012)
## പുരസ്കാരങ്ങൾ

* പത്മശ്രീ 2012
* ഉസ്താദ് അലാവുദ്ദീൻ ഖാൻ ഫെല്ലോഷിപ്പ് 1993,
* സൻസ്കൃതി അവാർഡ് 1994
* കുമാർ ഗന്ധർവ്വ അവാർഡ് 1998
* ദാഗർ ഖരാന അവാർഡ് 2001.
* സംഗീത സംവിധാനത്തിനുള്ള രജത കമല പുരസ്കാരം

## അവലംബം

## പുറം കണ്ണികൾ

* ഗുന്ദേച്ച സഹോദരങ്ങളുടെ ഔദ്യോഗിക സൈറ്റ്
* ഗുന്ദേച്ച സഹോദരങ്ങളുമായുള്ള ഒരു ഇന്റർവ്യൂ Archived 2012-02-05 at the Wayback Machine
* Article on Gundecha Brothers Archived 2007-10-01 at the Wayback Machine
* Interview/Talk with Gundecha Bandhu